Liebe Daniel    Daniel, das wo i dir do jetzt due sage,isch nur ä chlinä Teil drvo,wo i sage will.Den dr grossi  Teil, wird in mim Härz ewigs vorhande si. Wo n`ich di s`erscht mol gseh han, bisch du eifach ä Kolleg vom grosse Brueder gsi.Han di den abr mit dr Ziit immer meh dörfe kennelernä, abr trotzdem immer no als "mim Brueder sin Kolleg."Wo n`ich den abr s`erscht mol mit dr in Usgang, und in Skiferie gange bin, han ich dich immer meh gärn becho. Mit dir chönne lache, s`luschtig ha, und eifach dörfe ä liebe  Mensch kennelerne wo unkompliziert, abr trotzdäm immer korräkt, genau und fair gsi ischt.Ufgschlosse, hilfsbereit und immer ä lächle  parat cha het. Eifach ä Persönlichkeit, wo einzigartig,speziell und Charakter het. Und immer, immer wen du mi gseh hescht, hesch du di nach minä Brüederä erkundigt, und das ha ich an dir  gschätzt Daniel.Und wird ich immer schätze. Hätt di nid loh goh Daniel, wenn ich am Samschtig  gwüsst hätti, das dä fuhrt goscht. Hätt ich`s doch nur gwüsst....  Ha nämli  gmerkt, bisch nüm nur mim Brueder sin Kolleg gsi, näi! Bisch au min gsi. Du wirdsch mir immer unvergässlich bliibe Daniel. Obwohl ich no nid richtig akzeptierä cha, was gsche isch.